
Előterjesztő: dr. Horváth Klára polgármester
Előterjesztést készítette: Balázs Eszter projekt tanácsos
Előzetesen tárgyalja: Szociális és Oktatási Bizottság
Mellékletek: -
Elfogadás módja: egyszerű többség
Tárgykört rendező jogszabályok: 
· Magyarország helyi önkormányzatairól szóló 2011. évi CLXXXIX. törvény,
· A Polgári Törvénykönyvről szóló 2013. évi V. törvény (Ptk.)
Előterjesztés
Bursa Hungarica Felsőoktatási Önkormányzati Ösztöndíjrendszer 2027. évi fordulójához történő csatlakozásról
Tisztelt Képviselő-testület!
Tisztelt Szociális és Oktatási Bizottság!
A Nemzeti Kulturális Támogatáskezelő az Oktatási és Gyermekügyi Minisztérium megbízásából meghirdette a Bursa Hungarica Felsőoktatási Önkormányzati Ösztöndíjrendszer 2027. évi fordulóját.
A program célja a szociálisan rászoruló, felsőoktatási tanulmányokat folytató vagy megkezdeni kívánó fiatalok támogatása. Az önkormányzatok számára a programhoz történő csatlakozás önkéntes, a pályázatok kezelése az EPER-Bursa elektronikus rendszeren keresztül történik.
A 2027. évi fordulóhoz való csatlakozás határideje 2026. szeptember 30., a pályázatok benyújtásának határideje 2026. november 5.
A csatlakozás lehetőséget biztosít a településen élő, szociálisan rászoruló fiatalok felsőoktatási tanulmányainak támogatására.
Fentiek alapján javaslom a Tisztelt Képviselő-testületnek, hogy döntsön a Bursa Hungarica Ösztöndíjrendszer 2027. évi fordulójához történő csatlakozásról.
Bábolna, 2026.09.08.
dr. Horváth Klára
polgármester


1. melléklet ……... számú előterjesztéshez – határozati javaslat
Bábolna Város Önkormányzat Képviselő-testületének
……/2026. () sz. határozata
Bábolna Város Önkormányzat Képviselő-testülete
1. [bookmark: _Hlk211254021]Önkormányzat Képviselő-testülete úgy dönt, hogy csatlakozik a Bursa Hungarica Felsőoktatási Önkormányzati Ösztöndíjrendszer 2027. évi fordulójához.
2. A Képviselő-testület felhatalmazza a polgármestert a csatlakozáshoz szükséges nyilatkozat megtételére, valamint az EPER-Bursa rendszerben szükséges intézkedések megtételére.

Felelős: 	Polgármester
Határidő: 	2026. szeptember 30. a csatlakozási nyilatkozat megtétele, a pályázati felhívás közzétételére a pályázati ütemterv szerint.
